Els natchez van viure històricament a la vall del Baix Mississipí. Es considera que els avantpassats dels natchez són la cultura Plaquemine, el que fa els natchez l'últim grup supervivent de la cultura del Mississipí d'aquesta zona. Els primers esments en fonts històriques provenen dels francesos que van colonitzar la vall del Mississipí al voltant de 1700, quan els natchez es centraven al voltant de la Grand Village vora l'actual Natchez (Mississipí). Els francesos i els matchez es van aliar primer, però les hostilitats es van trencar a poc a poc quan els colons envaïren les terres natchez. Les primeres fonts per la llengua natchez són les cròniques d'Antoine-Simon Le Page du Pratz, un colon francès que va viure entre els natchez i va aprendre la seva llengua. Les seves cròniques contenen exemples de natchez tal com es parlava a principis de 1700. En 1729 els natchez es van revoltar i massacraren la colònia francesa de Fort Rosalie, i els francesos va respondre destruint tots els llogarets natchez. Els natchez restants fugiren en bandes disperses a viure entre els chickasaws, creeks i cherokees, a qui van seguir en el camí de les Llàgrimes quan la política de deportació de mitjans del segle XIX els van obligar a traslladar-se a Oklahoma. A Oklahoma l'idioma es parlava sobretot a Abihka i Notchietown. La majoria dels parlants natchez eren multilingües en cherokee i creek, i com tradicionalment la llengua natchez es transmetia per línia materna, la barreja per matrimoni amb aquestes nacions va portar a una disminució dels parlants natchez.